cyanic-selkie/wikianc huggingface dataset:
Φωκίων
Η δίκη
Πηγαίνοντας προς την φυλακή ο όχλος τους λοιδορούσε αλλά το πρόσωπο του Φωκίωνα ήταν απαθές όπως ήταν και όταν εκλεγόταν στρατηγός. Στον γιο του Φώκο άφησε παραγγελία να μη κρατά κακία στους Αθηναίους. Κι όταν είχαν πιει το φαρμάκι όλοι οι άλλοι και δεν έμεινε για τον Φωκίωνα, ο δήμιος ζήτησε χρήματα για ν’αγοράσει όσο ακόμα χρειαζόταν. Ο Φωκίων παρακάλεσε τότε ένα φίλο του να δώσει τα χρήματα λέγοντας : «Ούτε να πεθάνει μπορεί κανείς στην Αθήνα, αν δεν πληρώσει». Οι νεκροί ρίχτηκαν άταφοι πέρα από τα σύνορα της Αττικής.
Λίγο καιρό αργότερα τα γεγονότα ανάγκασαν τους Αθηναίους να μετανιώσουν. Έστησαν τότε χάλκινο ανδριάντα στον Φωκίωνα και κήδεψαν τα οστά του –που τα είχε θάψει κρυφά η γυναίκα του στο σπίτι τους– με δημόσια δαπάνη. Ο Αγνωνίδης καταδικάστηκε σε θάνατο και εκτελέστηκε.
Αποτίμηση
Η προσωνυμία με την οποία ο Φωκίων έμεινε στην Ιστορία είναι «χρηστός». Η αφιλοκέρδεια και η απλότητά του ήταν παροιμιώδεις. Το ίδιο και η πραότητα και η δικαιοσύνη του. Βοηθούσε ακόμα και τους αντιπάλους του. Όταν κατηγορήθηκε επειδή υπερασπίστηκε στο δικαστήριο έναν φαύλο, απάντησε ότι οι έντιμοι δεν χρειάζονται βοήθεια. Κανείς δεν τον είδε να γελά ή να κλαίει, να λούζεται σε δημόσια λουτρά ή να είναι ντυμένος με πολυτέλεια. Στις εκστρατείες βάδιζε ξυπόλυτος και γυμνός –στρατηγός ων– κι όταν έριχνε ένα μανδύα πάνω του σήμαινε πως έκανε βαρυχειμωνιά. Καταδεχτικός και φιλάνθρωπος, έδειχνε σκυθρωπός και τα πυκνά του φρύδια ήταν αντικείμενο αστειοτήτων. «Αυτά τα φρύδια [δηλ. η σκυθρωπή του όψη] δεν σας λύπησαν ποτέ» είπε κάποτε. «Αλλά τα γέλια κάποιων άλλων πολλές φορές έκαναν την πολιτεία να κλάψει».
Αλλά όσο σοβαρός ήταν άλλο τόσο πνεύμα είχε. 'Οταν ένας φυλακισμένος συκοφάντης παρακάλεσε να τον δει, πήγε στη φυλακή. Στους φίλους του που προσπαθούσαν να τον εμποδίσουν, ο Φωκίων είπε : ''«Αφήστε με. Σε ποιο άλλο μέρος μπορεί κανείς να τον δει με περισσότερη ευχαρίστηση;»''
Οι πολιτικές του πεποιθήσεις ήταν οπωσδήποτε συντηρητικές. Ο Φωκίων έβλεπε ως παραμόρφωση της αθηναϊκής πολιτικής ζωής το ότι οι ρήτορες (Δημοσθένης, Λυκούργος, Υπερείδης) δημηγορούσαν ασταμάτητα και πρότειναν νόμους επί νόμων, ενώ οι στρατηγοί (Λεωσθένης, Χάρης) φρόντιζαν να ισχυροποιηθούν με τη διοίκηση και τον πόλεμο. Ο Φωκίων ήθελε να αποκαταστήσει το αρχαίο πολίτευμα του Σόλωνα, του Αριστείδη και του Περικλή, όπου ο ηγέτης συνδύαζε τις πολιτικές με τις πολεμικές αρετές.
Σαράντα πέντε φορές εξελέγη στρατηγός κι ούτε σε μια ψηφοφορία παραβρισκόταν. Έστελναν και τον φώναζαν για να τον χειροτονήσουν. Δεν κολάκευε τον δήμο ποτέ. Οι λόγοι του ξεσήκωναν θύελλα στην εκκλησία. Όταν κάποτε ήρθε χρησμός από τους Δελφούς που έλεγε πως ένας μόνο διαφωνεί με όλη την πόλη, ο Φωκίων σηκώθηκε και είπε στους Αθηναίους να μη κοπιάζουν, αυτός ήταν, γιατί τίποτα δεν ενέκρινε απ’ όσα γίνονταν. Και κάποια φορά που οι Αθηναίοι έτυχε να τον ακούν αδιαμαρτύρητα και επιδοκιμαστικά, στράφηκε προς τους φίλους του απορημένος και ρώτησε : «Μήπως είπα τίποτα κακό και δεν το κατάλαβα;»
Οι λόγοι του ήταν υποδείγματα περιεκτικότητας και συντομίας. Κάποτε που τον ρώτησαν στο θέατρο γιατί ήταν σκεφτικός, απάντησε : «Σκέφτομαι τί να περικόψω από τον λόγο μου».
Αναφέρθηκαν ήδη συγκρούσεις του με τον Δημοσθένη. Κάποτε ο ρήτορας του είπε : «Θα σε σκοτώσουν οι Αθηναίοι αν εκμανούν», κι ο Φωκίων «Κι εσένα αν βάλουν μυαλό». Όταν σηκωνόταν να μιλήσει ο Φωκίων, ο Δημοσθένης έλεγε στους φίλους του «Νά η κοπίδα των λόγων μου».
Αν και στρατηγός ήταν μονίμως υπέρ των ειρηνικών διευθετήσεων. Σε μια διαφορά με τους Βοιωτούς, οι Αθηναίοι ήθελαν πόλεμο αντί διαιτησίας κι ο Φωκίων συμβούλευσε να πολεμήσουν με τα λόγια, στα οποία ήταν καλύτεροι, κι όχι με τα όπλα στα οποία ήταν κατώτεροι. Η κατευθυντήρια αρχή της πολιτικής του ήταν : «Ή θα είσαι δυνατός ή θα είσαι φίλος των δυνατών».
Ίσως η εν γένει στάση του να μπορούσε να θεωρηθεί αντίθετη στα αθηναϊκά συμφέροντα. Αλλά είχε κατανόησει ότι η Αθήνα δεν ήταν πια δυνατή. Είδαμε άλλωστε πιο πάνω ότι συμβούλευσε τον Αλέξανδρο του Πολυπέρχοντα να μη παραδώσει τα φρούρια στους Αθηναίους πριν καταπολεμηθεί ο Κάσσανδρος, ο άνθρωπος δηλαδή με τον οποίο είχε ταυτίσει την τύχη του. Δεν ήθελε να γίνει η Αθήνα πεδίο μάχης μεταξύ των αντιμαχομένων Διαδόχων, όπως και έγινε αργότερα, επί Δημητρίου Πολιορκητή, με τόση ταλαιπωρία και εξευτελισμό των Αθηναίων.
Ο Διόδωρος Σικελιώτης και ιδίως ο Πλούταρχος διέσωσαν λαμπρή την εικόνα του Φωκίωνα. Δεδομένου ότι έγραψαν διακόσια τουλάχιστον χρόνια από τον θάνατό του, μπορούμε να υποθέσουμε βάσιμα ότι η γνώμη για τον Φωκίωνα είχε πια αποκρυσταλλωθεί. Δεν μπορούμε να είμαστε βέβαιοι αν όσα γράφουν, ειδικά ο Πλούταρχος, ανταποκρίνονται στην πραγματικότητα ή είναι προσαρμογές και επινοήσεις κατά το πρότυπο των θουκυδίδειων δημηγοριών, αλλά είναι βέβαιο ότι το τέλος του Φωκίωνα «θύμισε στους Έλληνες αυτό του Σωκράτη, γιατί ολόιδια ήταν η αμαρτία και η δυστυχία που βρήκε την πόλη».
Πηγές
Κατηγορία:Αρχαίοι Έλληνες στρατηγοί Κατηγορία:Αρχαίοι Έλληνες πολιτικοί Κατηγορία:Αρχαίοι Αθηναίοι
Κυβέρνηση Κυριακούλη Μαυρομιχάλη 1909
Η Κυβέρνηση Κυριακούλη Μαυρομιχάλη 1909 (Αύγουστος 1909 – Ιανουάριος 1910), γνωστή και ως «η ανορθωτική κυβέρνηση Μαυρομιχάλη» - διορίστηκε από τον βασιλιά, μετά την παραίτηση της κυβέρνησης Ράλλη, την ημέρα ακριβώς του κινήματος στο Γουδή, σε μια προσπάθεια "συμβιβασμού" με τους στρατιωτικούς, αφού ο Κυριακούλης Μαυρομιχάλης διατηρούσε καλές σχέσεις με τον Στρατιωτικό Σύνδεσμο γενικά, και τους αξιωματικούς ειδικώτερα.
Η κυβέρνηση Μαυρομιχάλη, στελεχωμένη και με δυο μέλη του Συνδέσμου (Λαπαθιώτης - Δαμιανός), συνεργάστηκε σε όλη τη διάρκεια της διακυβέρνησής της, με την στρατιωτική οργάνωση. Το ίδιο "αναγκάστηκε" να πράξει και η Βουλή, αφού ο Σύνδεσμος (με την απειλή στρατιωτικής επέμβασης) - πίεζε για συναίνεση, προκειμένου να υλοποιηθεί το πρόγραμμά του.
Ύστερα από την αυξανόμενη δυσαρέσκεια των βουλευτών για την επέμβαση του Στρατιωτικού Συνδέσμου στο νομοθετικό έργο και στην κοινοβουλευτική ζωή γενικότερα, η κυβέρνηση, έχοντας χάσει πλέον την εμπιστοσύνη των στρατιωτικών, εξαναγκάστηκε σε παραίτηση , ενώ οι στρατιωτικοί προώθησαν ένα νέο πρόσωπο στην πολιτική ζωή της χώρας, τον αρχηγό της Επανάστασης στο Θέρισσο, Ελευθέριο Βενιζέλο.
Οι πολιτικές εξελίξεις της περιόδου
Ο Δημήτριος Ράλλης μόλις πληροφορήθηκε την συγκέντρωσή του στρατού στο στρατόπεδο στο Γουδή, και έλαβε γνώση των όρων που έθετε ο Στρατιωτικός Σύνδεσμος, αρνούμενος να υποχωρήσει στα αιτήματα των επαναστατών, τηλεφώνησε στις 04:30 το πρωί της 15ης Αυγούστου 1909, στον βασιλιά Γεώργιο, και του ανήγγειλε την παραίτηση της κυβέρνησής του.
Ο Γεώργιος, αποφάσισε ότι η καλύτερη λύση ήταν να κληθεί να σχηματίσει κυβέρνηση, ο Κυριακούλης Μαυομιχάλης, - το ηγετικό πλέον πρόσωπο του Εθνικού κόμματος, του τρίτου σε δύναμη κόμματος του Κοινοβουλίου, - και πολιτικός με άριστες σχέσεις με τον Στρατό. Πράγματι η νέα κυβέρνηση ορκίστηκε την ίδια μέρα, και η πρώτη πράξη της (λίγο πριν τα μεσάνυχτα της 15ης Αυγούστου) ήταν η παραχώρηση αμνηστείας «...εις πάντας τους οπωσδήποτε μετασχόντας αξιωματικούς, υπαξιωματικούς και οπλίτας του κατά ξηράν και θάλασσαν στρατού εις τα συμβάντα της 14ης και 15ης Αυγούστου ε.ε» .
Η κυβέρνηση Μαυρομιχάλη, σχεδόν αμέσως μετά την ανάληψη των καθηκόντων της, και αφού εξασφάλισε την σύμφωνη γνώμη του βασιλιά, έκανε πράξη, τον σημαντικότερο όρο του Στρατιωτικού Συνδέσμου : την απομάκρυνση από το στράτευμα όλων των μελών της βασιλικής οικογένειας. Έτσι, ο Διάδοχος Κωνσταντίνος (αρχιστράτηγος τότε) και ο πρίγκιπας Νικόλαος τέθηκαν σε διαθεσιμότητα, ενώ οι πρίγκιπες Ανδρέας, Χριστόφορος και Γεώργιος, έλαβαν τριετή άδεια μετεκπαίδευσης στη Γερμανία.
Με την έναρξη των εργασιών της Βουλής στις 24 Σεπτεμβρίου, οι βουλευτές υποχρεώθηκαν να συμμορφωθούν με το πολιτικό πρόγραμμα των στρατιωτικών. Ειδικότερα, ο αρχηγός του Νεωτεριστικού κόμματος, Γεώργιος Θεοτόκης, ο οποίος είχε αρχικά εκδηλωθεί κατά του Συνδέσμου και θεωρούσε επικίνδυνη όσο και ατελέσφορη την επανάσταση των στρατιωτικών, "υποχρεώθηκε" να σιωπήσει. Ο Σύνδεσμος είχε "υπό την επίβλεψή του", την κοινοβουλευτική διαδικασία, και μάλιστα συμμετείχε και στην δημιουργία νομοσχεδίων, που η Βουλή έπρεπε υποχρεωτικά να υπερψηφίζει.
Αναφορές
Κατηγορία:1909 1909 1909 08
Σαν Λουίτζι ντέι Φραντσέζι
Σαν Λουίτζι ντέι Φραντσέζι (ιταλ. San Luigi dei Francesi, μτφρ. Άγιος Λουδοβίκος των Γάλλων) είναι χριστιανικός ναός στην πόλη της Ρώμης. Βρίσκεται λίγα μόλις μέτρα από την περίφημη Πιάτσα Ναβόνα. Αποτελεί την εθνική εκκλησία των Γάλλων στην πόλη της Ρώμης από το 1589. Η εκκλησία από κοινού με τις άλλες γαλλικές εκκλησίες της πόλης, διοικείται από έναν εκπρόσωπο που ορίζει ο Γάλλος πρέσβης στην Αγία Έδρα.
Σημασία
Η εκκλησία σχεδιάστηκε από τον Τζάκομο ντέλλα Πόρτα και χτίστηκε από τον Ντομένικο Φοντάνα κατά την περίοδο 1518 έως το 1589. Οι εργασίες ολοκληρώθηκαν με τη συμβολή της Αικατερίνης των Μεδίκων, η οποία και προσέφερε υπό τη μορφή δωρεάς προσωπική της περιουσία στην περιοχή. Είναι αφιερωμένη στην Παρθένο Μαρία, τον Άγιο Διονύσιο τον Αρεοπαγίτη και το Λουδοβίκο Θ', βασιλιά της Γαλλίας (1214 - 1270). Το γαλλικό στοιχείο διαφαίνεται ήδη από την πρόσοψη όπου και υπάρχουν αγάλματα προς τιμήν της ιστορίας της χώρας: ανάμεσά τους ο Καρλομάγνος, ο Λουδοβίκος Θ', η Αγία Κλοτίλδη και η Αγία Ιωάννα του Βαλουά. Επίσης τα εμβλήματα της Γαλλίας και της Ρώμης ενωμένα.
Η εκκλησία επιλέχθηκε σαν χώρος ταφής εξεχόντων προσώπων της γαλλικής κοινότητας της Ρώμης. Εδώ συναντά κανείς τον τάφο της Πωλίν ντε Μπομόντ, που πέθανε στη Ρώμη από φυματίωση το 1805, και τον οποίο ανήγειρε ο εραστής της, Σατομπριάν. Επίσης υπάρχει ο τάφος του οικονομολόγου Φρεντερίκ Μπαστιά και του Καρδιναλίου ντε Μπερνίς, πρέσβη στη Ρώμη των βασιλέων Λουδοβίκου ΙΕ' και Λουδοβίκου ΙΣΤ'.
Έργα τέχνης
Ο Ντομενικίνο ζωγράφισε στην εκκλησία αυτή ένα από τα αριστουργήματά του, τις τοιχογραφίες που εξιστορούν το Βίο της Αγίας Καικιλίας (ή Τσετσίλια όπως προφέρεται στα ιταλικά). Άλλοι καλλιτέχνες που εργάστηκαν για τη διακόσμηση του ναού είναι ο Καβαλιέρ Ντ’ Αρπίνο, ο Φραντσέσκο Μπασάνο ο Νεότερος, ο Τζιρολάμο Μουτσιάνο, ο Τζοβάνι Μπαλιόνε, ο Σιτσιολάντε ντα Σερμονέτα, ο Ιακοπίνο ντελ Κόντε, ο Πελεγκρίνο Τιμπάλντι και ο Αντουάν Ντεριζέ.
Ωστόσο τα διασημότερα εκθέματα του ναού είναι τρία αριστουργήματα στο Παρεκκλήσι Κονταρέλλι, τα οποία και φιλοτέχνησε ο μεγάλος δάσκαλος του Μπαρόκ, ο Καραβάτζιο, και που εξιστορούν τρία περιστατικά από τη ζωή του Ευαγγελιστή Ματθαίου. Πρόκειται για τους παρακάτω τρεις διάσημους πίνακες:
Εξωτερικοί σύνδεσμοι
Λουίτζι ντει Φραντσέζι
Φίλια Μεσσηνίας
Το Φίλια είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην Κοινότητα Φίλια, εντάσσεται στη Δημοτική Ενότητα Οιχαλίας, και υπάγεται στο Δήμο Οιχαλίας.
Γεωγραφικές πληροφορίες
Το Φίλια Μεσσηνίας βρίσκεται σε υψόμετρο 131 μέτρων και σύμφωνα με την Απογραφή του 2011, έχει πληθυσμό 221 κατοίκων.
Γρηγόριος Β΄ της Νάπολης
Ήταν ο μεγαλύτερος γιος του προκατόχου του Στέφανου, ανέλαβε το δουκάτο το 766 όταν ο πατέρας του παραιτήθηκε για να γίνει επίσκοπος. Για την θητεία του δεν είναι τίποτα γνωστό, πέθανε το 794 και τον διαδέχτηκε για λίγους μήνες ο πατέρας του κι έπειτα ο γαμβρός του Θεοφύλακτος.
Παραπομπές
Κατηγορία:Βυζαντινοί διοικητές της Νάπολης Κατηγορία:Βυζαντινοί δούκες Κατηγορία:Βυζαντινοί του 8ου αιώνα Κατηγορία:Δούκες της Νάπολης
Ζώνη αστεροειδών του HD 69830
Περαιτέρω αναλύσεις του φάσματος της ζώνης αποκάλυψε ότι αποτελείται από υψηλής επεξεργασίας υλικού, και μοιάζει με μια διαταραχή P-τύπου ή D-τύπου αστεροειδή των 30 περίπου χιλιομέτρων, το οποίο περιέχει πολλά μικρά παγωμένα σωματίδια που δεν θα επιβιώσουν εάν βρεθούν σε κοντινές αποστάσεις με τα άστρο του συστήματος. Αντ'αυτού, φαίνεται πιο πιθανό ότι η ζώνη βρίσκεται έξω από την τροχιά των άκρως απόκεντρων πλανητών, περίπου 1 AU από το αστέρι. Η περιοχή αυτή έχει τροχιακό συντονισμό 2:1 και 5:02 με την κίνηση του HD 69830 δ
Κατηγορία:Εξωηλιακοί πλανήτες
Κανόνες αγάπης
Οι Κανόνες αγάπης (Ισπανικά: Porque el amor manda, Μετάφραση: Επειδή η αγάπη κυριαρχεί) είναι τηλενουβέλα μεξικάνικης παραγωγής του 2012.
Πρωταγωνιστούν Φερνάντο Κολούνγκα, Μπλάνκα Σότο, Κλάουδια Άλβαρες και Έρικ Ελίας.
Υπόθεση
Ένας άντρας, πρόθυμος να συναντήσει την κόρη του στο Μοντερέι, διαπράττει ένα ομοσπονδιακό έγκλημα χωρίς να το γνωρίζει, και καταλήγει να βρει δουλειά σε μια εταιρεία της οποίας ο ιδιοκτήτης είναι ο κύριος νους του σχεδίου που τον έκανε να αντιμετωπίσει τα προβλήματα.
Βραβεία
Η Τηλενουβέλα βραβεύτηκε με τα εξής βραβεία:
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Κηφισόδοτος
thumb|right|220px|Ρωμαϊκό αντίγραφο του έργου του Κηφισόδοτου «[[Ειρήνη και Πλούτος», Γλυπτοθήκη του Μονάχου]] Ο Κηφισόδοτος (ήκμασε στα χρόνια 400 π.Χ. - 360 π.Χ.) ήταν αρχαίος Έλληνας γλύπτης, πατέρας του Πραξιτέλη και παππούς του Κηφισόδοτου του Νεότερου.
Για τον Κηφισόδοτο, πολύτιμες μαρτυρίες μας παρέχει η αρχαία ελληνική γραμματεία, συμπληρώνοντας την αρχαιολογική μαρτυρία. Ο Παυσανίας και ο Πλίνιος περιγράφουν τα έργα του:
Plin., NH 34,74,2: Cephisodotus (fecit) Minervam mirabilem in portu Atheniensium et aram ad templum Iovis Servatoris in eodem portu, cui pauca conparantur...
Παυσ., 9, 16, 1: ...Θηβαίοις δε μετά του Άμμωνος το ιερόν οιωνοσκοπείον τε Τειρεσίου καλούμενον, καί πλησίον Τύχης εστίν ιερόν... φέρει μεν δη Πλουτον παιδα. ως δε Θηβαιοι λέγουσι, χειρας μεν του αγάλματος και πρόσωπον Ξενοφών ειργάσατο Αθηναιος, Καλλιστόνικος δε τα λοιπά επιχώριος. σοφόν μεν δη και τουτοις το βούλευμα, εσθειναι Πλουτον ες τας χειρας άτε μητρί ή τροφω τη Τύχη. σοφόν δε ουχ ήσσον Κηφισοδότου. και γαρ ουτος της Ειρήνης το άγαλμα Αθηναίοις Πλουτον έχουσαν πεποίηκεν.
Ο εικονογραφικός τύπος της Ειρήνης με την παιδική μορφή του Πλούτου στην αγκαλιά αναγνωρίστηκε το 1859 σε ένα ρωμαϊκό αντίγραφο, που βρέθηκε στην Villa Albani της Ρώμης και απόκειται στην Εθνική Γλυπτοθήκη του Μονάχου (αρ. κατ. 219). Η Ειρήνη ως κουροτρόφος θεότητα είναι γνωστή από την τραγωδία "Βάκχαι" του Ευριπίδη. Ο προσωποποιημένος Πλούτος εμφανίζεται για πρώτη φορά στην ομώνυμη κωμωδία του Αριστοφάνη, το έτος 388 π.Χ. Η χρονολογία αυτού του δράματος μας παρέχει το terminus post quem για την χρονολόγηση του αγάλματος.
Γκοτσαίικα Αχαΐας
Κατηγορία:Αποσαφηνίσεις ελληνικών τοπωνυμίων
Γκραν-Σαντί
Το Γκραν-Σαντί (γαλλικά: Grand-Santi) είναι γαλλική κοινότητα στον υπερπόντιο νομό και περιοχή της Γαλλικής Γουιάνας.
Παραπομπές
Κατηγορία:Κοινότητες της Γαλλικής Γουιάνας
Ζάλογγο Ιωαννίνων
Το Ζάλογγο ή Ζάλογκο είναι ημιορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 350 μέτρων. Βρίσκεται στα όρια με την Περιφερειακή Ενότητα Θεσπρωτίας ενώ απέχει 53 χιλιόμετρα Δ.-ΝΔ. από την πόλη των Ιωαννίνων, 49 χλμ. Α.-ΒΑ. από την Ηγουμενίτσα και 47 χλμ. από την Ελεούσα (έδρα του δήμου). Ως οικισμός αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να προσαρτάται στην τότε κοινότητα Ζαλόγγου με την παλιά του ονομασία Άνω Ζάλογγο και το 1940 το όνομά του να διορθώνεται σε Ζάλογκο. Σύμφωνα με το σχέδιο Καλλικράτης, μαζί με το Κάτω Ζάλογγο αποτελούν τη τοπική κοινότητα Ζαλόγγου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 ως κοινότητα απογράφονται 163 κάτοικοι ενώ ως οικισμός 67.
Σημείωση
Στον Δήμο Πρεβέζης ο οικισμός Καμαρίνα ονομαζόταν Ζάλογγο από το 1971 έως το 1975.
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Ευγένιος Αρανίτσης
Ο Ευγένιος Αρανίτσης (Κέρκυρα, 5 Οκτωβρίου 1955) είναι Έλληνας ποιητής, μυθιστοριογράφος και δοκιμιογράφος. Το 1986, σε συνεργασία με τον Οδυσσέα Ελύτη, εξέδωσαν το λεύκωμα Το δωμάτιο με τις εικόνες. Η συλλογή Σε ποιον ανήκει η Κέρκυρα απέσπασε το κρατικό βραβείο λογοτεχνίας για το δοκίμιο. Από το 1978 μέχρι το 2014 αρθρογραφούσε στην εφημερίδα Ελευθεροτυπία. Από τις αρχές της δεκαετίας του ’90 ασχολείται με τη σύνθεση ενός μεγάλων διαστάσεων ποιητικού έργου (Μορφολογία), του οποίου προδημοσιεύσεις έχουν εμφανιστεί κατά καιρούς σε λογοτεχνικά περιοδικά. Το 2007, το περιοδικό Πόρφυρας τού αφιέρωσε ένα ειδικό τεύχος. Την ίδια χρονιά, το μυθιστόρημά του Λεπτομέρειες για το τέλος του κόσμου κυκλοφόρησε στα γαλλικά από τις εκδόσεις Flammarion.
Σύνδεσμοι
Κατηγορία:Έλληνες συγγραφείς
Πανελλήνιο πρωτάθλημα κλειστού στίβου γυναικών 1990
Το 5ο Πανελλήνιο πρωτάθλημα κλειστού στίβου γυναικών 1990 διεξήχθη στο Στάδιο Ειρήνης και Φιλίας μαζί με τα αντίστοιχα: ανδρών, εφήβων και νεανίδων. Πρωταθλητής σύλλογος στη βαθμολογία αναδείχθηκε ο Πανελλήνιος Γ.Σ. για τρίτη συνεχόμενη χρονιά και τέταρτη συνολικά.
Πηγές
Κλειστου στιβου γυναικων Κατηγορία:Στίβος το 1990 Κατηγορία:Διοργανώσεις στίβου στον Πειραιά
Λάκης ο γλυκούλης
Λάκης Ο Γλυκούλης είναι ο τίτλος μιας κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τις σεζόν 2008-2010. Το σενάριο είναι βασισμένο στη κολομβιανή σειρά Pocholo, τη διασκευή του οποίου υπέγραψε ο Αποστόλης Τσαούσογλου, ενώ τη σκηνοθεσία ανέλαβε ο Νίκος Ζαπατίνας. Κύριος πρωταγωνιστής ήταν ο Πέτρος Φιλιππίδης, ενώ το πρωταγωνιστικό καστ πλαισιώνουν η Χριστίνα Αλεξανιάν, ο Ιωσήφ Μαρινάκης, η Ζέτα Δούκα, η Αλίνα Κωτσοβούλου, ο Αντώνης Αντωνίου και ο Πάνος Σταθακόπουλος. Τον πρώτο καιρό θεωρήθηκε σειρά-φαινόμενο, καθώς σημείωνε την υψηλότερη τηλεθέαση από κάθε άλλη ελληνική παραγωγή. Συγκεκριμένα, ξεπερνούσε ακόμα και τους 2.363.000 τηλεθεατές ανά επεισόδιο. Βέβαια, κάποιες Τρίτες "έχανε" τη μάχη απέναντι στη σατιρική εκπομπή Αλ Τσαντίρι Νιουζ. Λόγω της μεγάλης επιτυχίας της σε Ελλάδα και Κύπρο, κέρδισε τη προσοχή καναλιών από γειτονικές χώρες, όπως για παράδειγμα η Βουλγαρία όπου προβλήθηκε από τον σταθμό BNT1 ως «Η οικογένεια του Λάκη».
Πλοκή
Ο Λάκης Λαμπρόπουλος είναι ένας έντιμος, καλόκαρδος, αθώος και εργατικός άνθρωπος, ο οποίος παράτησε το σχολείο για να μεγαλώσει την οικογένειά του, ενώ η γυναίκα του, Βούλα, τον απατά με τον αδερφό του τον Νίκο. Ο πατέρας του, επιτυχημένος γιατρός, πεθαίνει και αφήνει πίσω μια διαθήκη, σύμφωνα με την οποία αν ο Λάκης τελειώσει το σχολείο, μπει στο πανεπιστήμιο και πάρει ένα οποιοδήποτε πτυχίο θα γίνει ιδιοκτήτης της μισής κλινικής του πατέρα του (ο άλλος συνιδιοκτήτης είναι ο Νίκος μέσω της γυναίκας του Ναταλίας στην οποία ανήκουν οι μετοχές της κλινικής). Ο Λάκης αποφασίζει να πάρει για πρώτη φορά, να πάρει τη ζωή στα χέρια του, αρχίζει ξανά το σχολείο, παρά τις μεγάλες δυσκολίες που συναντά εξαιτίας του Νίκου, και καταφέρνει να το τελειώσει, γράφοντας στις Πανελλήνιες οριακά για να περάσει στην Ιατρική για να κερδίσει το όποιο μερίδιο του αντιστοιχούσε σύμφωνα με τη διαθήκη. Επίσης, συναντιέται ξανά με τον παιδικό του έρωτα Μελίνα, η οποία έχει όμως καθηλωθεί σε αναπηρική καρέκλα. Παρά τις δυσκολίες, ο Λάκης μαθαίνει ότι η διαθήκη που είχε στα χέρια του είναι ψεύτικη και μαζί με τη δικηγόρο Φαίδρα βάζουν σκοπό να βρουν την αληθινή. Στο τέλος δικαιώνονται, καθώς βρίσκουν την αληθινή διαθήκη, σύμφωνα με την οποία, ο Λάκης κερδίζει όλη την κληρονομιά και παίρνει πίσω όλα όσα ο Νίκος είχε σφετεριστεί.
2470 Αγκεμάτσου
Ο Αγκεμάτσου (Agematsu) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1976 από τους Ιάπωνες αστρονόμους Χιρόκι Κοσάι και Κιιτσίρο Χουρουκάβα, που παρατηρούσαν από το Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο. Πήρε το όνομά του από την ιαπωνική κωμόπολη Αγκεμάτσου, που βρίσκεται στον ίδιο νομό.
Αξιοσημείωτη είναι η πολύ μικρή εκκεντρότητα της τροχιάς του Αγκεμάτσου, δηλαδή η τροχιά του είναι σχεδόν κυκλική.
Φυσικά χαρακτηριστικά
Τα φυσικά χαρακτηριστικά του Αγκεμάτσου είναι άγνωστα.
Εξωτερικοί σύνδεσμοι
Αγκεματσου
Τσαντ Μπάορι
Το Τσαντ Μπάορι (χίντι: चाँद बावड़ी) βρίσκεται στην Ινδία και είναι ένα από τα σπουδαιότερα βαθμιδωτά πηγάδια του κόσμου. Βρίσκεται στο χωριό Αμπανέρι στην ινδική πολιτεία Ρατζαστάν, στα βορειοδυτικά της χώρας.
Ιστορία
Σύμφωνα με την τοπική παράδοση, το πηγάδι ονομάστηκε από τον ντόπιο κυβερνήτη Ράτζα Τσάντα της δυναστείας Νικούμπα. Τα παλαιότερα τμήματα του βαθμιδωτού πηγαδιού χρονολογούνται από τον 8ο αιώνα και αργότερα, ενώ το ανώτερο τμήμα κατασκευάστηκε από τους Μουγκάλ τον 18ο αιώνα.
Επισκόπηση
Η πολιτεία του Ρατζαστάν είναι πολύ ξηρή (ιδιαιτέρως προς τις δυτικότερες περιοχές) και το σχέδιο του Τσαντ Μπάορι είχε ως σκοπό να αποθηκεύει όσο περισσότερο βρόχινο νερό γίνεται. Στο κάτω μέρος του πηγαδιού, ο αέρας είναι 5-6 βαθμούς Κελσίου δροσερότερος από την επιφάνεια και έτσι αποτελούσε χώρος συγκέντρωσης για τους ντόπιους σε περιόδους έντονης ζέστης. Ένα μέρος του πηγαδιού έχει υπόστεγο και αίθουσα ανάπαυσης για τα μέλη της βασιλικής οικογένειας.
Πολιτιστικές αναφορές
Το Τσαντ Μπάορι έχει χρησιμοποιηθεί για τα γυρίσματα αποσπασμάτων στις ταινίες Bhoomi, The Fall, Bhool Bhulaiyaa, και The Best Exotic Marigold Hotel, καθώς και πολλές άλλες.
Παραπομπές
Κατηγορία:Ρατζαστάν Κατηγορία:Πηγάδια
Windows Nashville
Τα Windows Nashville (πρώην Cleveland) ήταν μια ακυρωθείσα έκδοση των Windows. Κυκλοφόρησαν το 1996, ανάμεσα σε Chicago (Windows 95) και Memphis (Windows 98), και αναφερόταν δημόσια ως και Windows 96. Η κυκλοφορία επρόκειτο να εστιαστεί σε μια στενότερη ολοκλήρωση μεταξύ των Windows και του Internet Explorer, προκειμένου να ανταγωνιστούν καλύτερα με το Netscape Navigator.
Η Microsoft ισχυρίστηκε ότι τα Nashville θα προσθέσουν χαρακτηριστικά την ενσωμάτωση του Internet στην επιφάνεια εργασίας των Windows 95 και των Windows NT 4.0, με βάση τα νέα χαρακτηριστικά του Internet Explorer 3.0.
Ωστόσο, μια κατασκευή είχε αριθμό έκδοσης 4.10.999 (σε σύγκριση με τα Windows 95 της 4.00.950, τα Windows 95 OSR2 του 4.00.1111, και τα Windows 98 του 4.10.1998). Το έργο τελικά ακυρώθηκε ως πλήρης κυκλοφορία, τα Windows 95 OSR2 αποστέλλονται ως ενδιάμεση έκδοση αντ 'αυτού. Η κωδική ονομασία Nashville επαναχρησιμοποιήθηκε για τα Windows Desktop Update που κυκλοφόρησε μαζί με τον Internet Explorer 4.0 και παρέδωσε τα περισσότερα από τα χαρακτηριστικά που υποσχέθηκε για τα Windows Nashville. Η εφαρμογή Athena PIM κυκλοφόρησε ως Microsoft Internet Mail and News (σημερινό Outlook).
Παραπομπές
Κατηγορία:Ακυρωθείσες εκδόσεις των Windows
Ηλεκτροσυγκόλληση τόξου
thumb|200px|right|Ηλεκτροσυγκόλληση τόξου με χρήση αερίουΗ ηλεκτροσυγκόλληση τόξου είναι συγκόλληση τήξης, με θερμότητα η οποία παράγεται από ηλεκτρικό (ή βολταϊκό) τόξο. Με τις συγκολλήσεις αυτές επιτυγχάνεται η μόνιμη σύνδεση δύο μεταλλικών τεμαχίων ή η συμπλήρωση μιας κοιλότητας με πρόσθετο υλικό.
Για τις συγκολλήσεις αυτές χρησιμοποιείται η θερμότητα, που δημιουργείται από το ηλεκτρικό τόξο.Για τη αύξηση της θερμότητας χρησιμοποιούμε την ηλεκτροσυγκολλητική μηχανή η οποία αποτελείται από το πρωτεύον και δευτερεύον πηνίο. Σκοπος της μηχανής είναι να αυξήσουμε την ένταση και να μειώσουμε την τάση του ρεύματος. Η ένταση που περνάει από το ηλεκτροδιο είναι πολλά αμπέρ π.χ. 120 a για πάχος ηλεκτροδίου 2,5mm και έτσι τήκεται το ηλεκρόδιο.Επιπλέον με τη θερμότητα αυτή τα κομμάτια που πρόκειται να συνδεθούν τήκονται στην επιφάνεια, όπου θα γίνει η συγκόλληση και αναμειγνύονται με την λιωμένη κόλληση. Η συγκόλληση είναι αυτογενής, επειδή η κόλληση που χρησιμοποιείται είναι από το ίδιο υλικό με τα προς συγκόλληση τεμάχια.
Η ηλεκτροσυγκόλληση τόξου γίνεται συνήθως με μεταλλικό ηλεκτρόδιο, το οποίο συνήθως είναι η ίδια η κόλληση, η οποία τήκεται και γεμίζει το διάκενο μεταξύ των δύο τεμαχίων. Τα ηλεκτρόδια συνήθως είναι επενδεδυμένα με ένα υλικο το οποίο αφενός σχηματίζει προστατευτικό μανδύα από αέρια, αυτα τα αερια προστατευουν τη συγκολληση από το οξυγονο που υπαρχει στον αερα για να μην δημιουργηθει οξειδωση στην περιοχή συγκόλλησης και αφετέρου αποτρέπει τη δημιουργία φυσαλίδων μέσα στο συγκόλλημα. Έτσι οι κολλήσεις με επενδεδυμένα ηλεκτρόδια οδηγούν σε μεγαλύτερη μηχανική αντοχή της συγκόλλησης.
Κατηγορία:Μεταλλουργία Κατηγορία:Ηλεκτρισμός
380 π.Χ.
Θάνατοι
Κατηγορία:Έτη
Λατσαίικα Αχαΐας
Με το όνομα Λατσαίικα υπάρχουν δύο τοπωνύμια στην Αχαΐα:
Κατηγορία:Αποσαφηνίσεις ελληνικών τοπωνυμίων
Καμορίνο
Ο Καμορίνο (ιταλικά: Camorino) είναι δήμος της επαρχίας Μπελλινζόνα στην Ελβετία. Έχει πληθυσμό 2.346 κατοίκους.
Εξωτερικοί σύνδεσμοι
Κατηγορία:Γεωγραφία της Ελβετίας
Χειμερινοί Ολυμπιακοί Αγώνες 2030
Οι Χειμερινοί Ολυμπιακοί Αγώνες του 2030, γνωστοί και ως 26οι Χειμερινοί Ολυμπιακοί Αγώνες, θα είναι μια διεθνής αθλητική διοργάνωση που θα διοργανωθεί από τη Διεθνή Ολυμπιακή Επιτροπή. Η επιλογή της διοργανώτριας πόλης θα γίνει το 2023, στην 140ή σύνοδο της ΔΟΕ.
Ασια
2026 Κατηγορία:Μελλοντικά γεγονότα
Μανά
Οι κάτοικοί του είναι γνωστοί ως Μαναναί (γαλλικά: Mananais).
Παραπομπές
Κατηγορία:Κοινότητες της Γαλλικής Γουιάνας
Τοκάιντο (δρόμος)
thumb|270px|right|Νισσάκα, ο 25ος σταθμός του Τοκάιντο, όπως αποδόθηκε από τον διάσημο [[ουκίγιο-ε καλλιτέχνη Χιροσίτζε ]]
Ο Τοκάιντο (東海道) ήταν ο πιο σημαντικός από τους 5 κύριους δρόμους της περιόδου Έντο, που συνδέει το Έντο (Σημερινό Τόκυο) και το Κυότο της Ιαπωνίας. Αντίθετα από τους εσωτερικούς δρόμους, και τον πολύ περισσότερο χρησιμοποιούμενο δρόμο Νακασέντο (Nakasendō), ο Τοκάιντο διέσχιζε την ανατολική ακτή του Χονσού. Το όνομά του στην ιαπωνική γλώσσα σημαίνει Ανατολικός παραθαλάσσιος δρόμος.
Το ταξίδι μέσω του Τοκάιντο ήταν ένα πολύ δημοφιλές θέμα για την τέχνη και την λογοτεχνία της εποχής. Ο διάσημος ουκίγιο-ε καλλιτέχνης Χιροσίτζε (Hiroshige) ζωγράφισε τον Τοκάιδο σε πολλά έργα του και ο ποιητής Μπασό (Matsuo Bashō) ταξίδεψε στο δρόμο και έγραψε πολλά ποιήματα εμπνευσμένος από το δρόμο. Πολλοί οδηγοί αξιοθέατων του Τοκάιντο τυπώθηκαν την εποχή εκείνη μιας και υπήρχε μια τάση για τουριστικά βιβλία και οδηγούς με εικόνες στην Ιαπωνία. Επίσης πολλά μυΘιστορήματα γράφηκαν εμπνευσμένα από τον δρόμο όπως το Hizakurige του Τζιπένσια Ικκου (Jippensha Ikku).
Σήμερα ο διάδρομος του Τοκάιντο είναι ο πιο πολυσύχναστος δρόμος της Ιαπωνίας που συνδέει την μητροπολιτική περιοχή του Τόκυο, τη Γιοκοχάμα, τη Ναγκόγια, το Κυότο και την Οζάκα.
Ο αυθεντικός Τοκάιντο δρόμος είχε 53 σταθμούς μεταξύ του Τόκυο και του Κυότο.
Εξωτερικοί Σύνδεσμοι
Κατηγορία:Ιστορία της Ιαπωνίας
東海道 도카이도 東海道
Γιαννουκάκης
Το ελληνικό επώνυμο Γιαννουκάκης μπορεί να αναφέρεται σε κάποιο από τα εξής πρόσωπα:
Καντενάτσο
Το Καντενάτσο (ιταλικά: Cadenazzo) είναι κωμόπολη της επαρχίας Μπελλινζόνα στην Ελβετία. Έχει πληθυσμό κατοίκους.
Εξωτερικοί σύνδεσμοι
Κατηγορία:Γεωγραφία της Ελβετίας
Πάουλ Σλίτερ
Ο Πάουλ Σλίτερ (Poul Holmskov Schlüter, δανική προφορά: [ˈPʰʌwl ˈhʌlmskʌw ˈslytɐ] ; 3 Απριλίου 1929 - 27 Μαΐου 2021) ήταν Δανός πολιτικός που διετέλεσε πρωθυπουργός της Δανίας από το 1982 έως το 1993. Ήταν το πρώτο μέλος του Συντηρητικού Λαϊκού Κόμματος που έγινε πρωθυπουργός, καθώς και ο πρώτος συντηρητικός που κατείχε το αξίωμα από το 1901. Ο Σλίτερ ήταν μέλος του Folketing (δανικό κοινοβούλιο) με το Συντηρητικό Λαϊκό Κόμμα από το 1964 έως το 1994. Διετέλεσε επίσης πρόεδρος του Συντηρητικού Λαϊκού Κόμματος από το 1974 έως το 1977 και από το 1981 έως το 1993.
Πρώτα χρόνια
Γεννημένος στο Τέντερ (Tønder), στη νότια Γιουτλάνδη, αποφοίτησε από το Πανεπιστήμιο της Κοπεγχάγης το 1957 με πτυχίο νομικής και άρχισε να ασκεί τη δικηγορία το 1960.
Πολιτική καριέρα
Το 1964 ο Σλίτερ εξελέγη στο Folketing με το Συντηρητικό Λαϊκό Κόμμα.
Εκλέχτηκε ηγέτης των Συντηρητικών για πρώτη φορά το 1974, νικώντας τον Έρικ Νιν-Χάνσεν. Αν και έχασε τη θέση το 1977, την ανέκτησε δύο χρόνια αργότερα.
Το 1982, όταν ο πρωθυπουργός Άνκερ Γιούργκενσεν  αναγκάστηκε να παραιτηθεί, ο Σλίτερ συνδύασε έναν τετρακομματικό συνασπισμό και διορίστηκε ο διάδοχός του. Κατά τη διάρκεια της θητείας του ως πρωθυπουργού, ονομάστηκε «Σκανδιναβός πολιτικός της χρονιάς» (το 1984) Στη συνέχεια του απονεμήθηκε μεγάλος αριθμός δανικών και διεθνών βραβείων και μεταλλίων.
Προηγουμένως, είχε υπηρετήσει ως μέλος του Συμβουλίου της Ευρώπης από το 1971 έως το 1974 και είχε ηγηθεί της δανικής αντιπροσωπείας στο Νορδικό Συμβούλιο, όπου διετέλεσε μέλος του Προεδρείου του Συμβουλίου, το 1978 και το 1979. Αποσύρθηκε ως πρωθυπουργός το 1993 μετά από έρευνα που διαπίστωσε ότι είχε παραπληροφορήσει το κοινοβούλιο της Δανίας. Η υπόθεση ήταν γνωστή ως υπόθεση Ταμίλ, καθώς αφορούσε αιτήματα ασύλου από πρόσφυγες Ταμίλ.
Όταν ο Σλίτερ παραιτήθηκε το 1993, προσπάθησε να διορίσει τον Ούφε Έλεμαν Γένσεν ( Venstre ) ως αναπληρωτή πρωθυπουργό έως ότου μπορούσε να αναλάβει ο συντηρητικός Χλενινγκ Ντιρεμόσε. Η απόπειρα απορρίφθηκε καθώς ο γραμματέας του βασιλικού υπουργικού συμβουλίου Νιλς Ελισού Χολμ θεωρούσε τον ελιγμό αντισυνταγματικό. Αντί αυτού, ο Πάουλ Νιρούπ Ρασμούσεν ( Σοσιαλδημοκράτες ) διορίστηκε πρωθυπουργός μετά από έναν « γύρο της βασίλισσας ».
Στις 21 Ιουλίου 1989, ενώ ήταν ακόμη πρωθυπουργός, παντρεύτηκε τη Δανή χορεύτρια μπαλέτου Άνε Μαρίε Βέσελ.
Μετά την αποχώρησή του από την πρωθυπουργία το 1993, ο Σλίτερ διετέλεσε μέλος του Ευρωπαϊκού Κοινοβουλίου από το 1994 έως το 1999, τα πρώτα τρία χρόνια ως αντιπρόεδρος του οργάνου.
Πριν πεθάνει το 2021, ο Σλίτερ αναγνωρίστηκε ευρέως στα δανικά μέσα ενημέρωσης ως η κύρια δύναμη για την αποκατάσταση της δανικής οικονομίας μετά την οικονομική κρίση της δεκαετίας του 1970.
Άλλες επιχειρήσεις
Το 2003 ο Σλίτερ διορίστηκε από τον Σουηδό υπουργό Συνεργασίας ως ειδικό απεσταλμένο της για την προώθηση της ελεύθερης κυκλοφορίας στις σκανδιναβικές χώρες.
Το 2004 ίδρυσε την πρώτη δανική δεξαμενή σκέψης για την ελεύθερης αγορά CEPOS, και έδωσε την πρώτη ομιλία στην εναρκτήρια δεξίωση του CEPOS στο ξενοδοχείο D'Angleterre στην Κοπεγχάγη.
Παραπομπές
Σλιτερ Παουλ
Νικόλαος Α. Παναγόπουλος
Ο Νικόλαος Παναγόπουλος, (Πάτρα 1897 - 1954), ήταν Έλληνας στρατιωτικός και πολιτικός.
Γεννήθηκε στην Πάτρα και ήταν γιος του Άγγελου Παναγόπουλου, ακολούθησε τον στρατιωτικό κλάδο κι έφτασε μέχρι τον βαθμό του στρατηγού το 1947. Πήρε μέρος στους Βαλκανικούς πολέμους, στην Μικρασιατική εκστρατεία και στον Β' παγκόσμιο πόλεμο. Πρόεδρος του μετοχικού ταμείου στρατού την περίοδο 1953-1954.
Ήταν "υπουργός Κοινωνικής Προνοίας" στην Κυβέρνηση Παναγιώτη Κανελλόπουλου 1945.
Παραπομπές
Κατηγορία:Έλληνες στρατηγοί Κατηγορία:Έλληνες υπουργοί Κοινωνικής Πρόνοιας Κατηγορία:Έλληνες αξιωματικοί του Στρατού Ξηράς
Έντνα Πάρκερ
Η Έντνα Πάρκερ (Edna Parker) ήταν Αμερικανίδα συνταξιούχος εκπαιδευτικός, ο γηραιότερος άνθρωπος στον κόσμο από τις 13 Αυγούστου του 2007, ημέρα κατά την οποία η ηλικία της ήταν 114 ετών και 115 ημερών, μέχρι το θάνατό της, το Νοέμβριο του 2008.
Βιογραφία
Γεννήθηκε στην κομητεία Σελμπάι στην Ιντιάνα, στις 20 Απριλίου 1893. Παντρεύτηκε τον Ερλ Πάρκερ, το 1911, ο οποίος πέθανε το 1938. Ο γιος τους απεβίωσε το 1998, σε ηλικία 84 ετών.
Η Πάρκερ έζησε τα τελευταία χρόνια στη γενέτειρά της, μαζί με άλλους συνταξιούχους. Τον Απρίλιο του 2007, σε ηλικία 114 ετών συναντήθηκε με τη δεύτερη γηραιότερη κάτοικο της Ιντιάνας και πέμπτη μεγαλύτερη στον κόσμο, την Μπέρθα Φράι, όταν εκείνη ήταν 113 ετών. Έτσι, σημειώθηκε το ρεκόρ της μεγαλύτερης αθροιστικής ηλικίας στη διάρκεια συνάντησης δύο υπεραιωνόβιων, στα 227 χρόνια και 142 ημέρες.
Η Πάρκερ απεβίωσε στις 26 Νοεμβρίου του 2008, σε ηλικία 115 ετών 7 μηνών. Με το θάνατό της έγινε γηραιότερο εν ζωή πρόσωπο στον κόσμο η Πορτογαλίδα Μαρία ντε Ζεσούς.
Παραπομπές
Παρκερ
Υστάσπης (γιος του Ξέρξη Α΄)
O Υστάσπης (5ος αι. π.Χ.) από τη Δυναστεία των Αχαιμενιδών ήταν πρίγκιπας της Περσίας, που έγινε σατράπης της Βακτρίας.
Βιογραφία
Ήταν ο δευτερότοκος γιος τού Ξέρξη Α΄ τού Μεγάλου και της Αμήστριδος, κόρης τού Οτάνη. Μεγαλύτερος αδελφός του ήταν ο Δαρείος και νεότερος ο Αρταξέρξης Α΄.
Τον Ξέρξη Α΄ που φονεύθηκε το 465 π.Χ. από τον υπουργό του Αρτάβανο, τον διαδέχθηκε ο Αρταξέρξης Α΄, αφού πρώτα εξόντωσε τους δύο μεγαλύτερος αδελφούς του. Σύμφωνα με τον ιστορικό Διόδωρο Σικελιώτη ο Υστάσπης ήταν σατράπης της Βακτρίας, την εποχή που απεβίωσε ο πατέρας του. Όμως η δήλωση αυτή τού Διόδωρου δεν συμφωνεί με την αναφορά τού Κτησία τού Κνίδιου, όπου περιγράφει έναν Αρτάβανο (όχι τον υπουργό που φόνευσε) ως σαράπη της Βακτρίας, ο οποίος τότε εξεγέρθηκε. Ίσως ο Υστάσπης να είναι αυτός που εξεγέρθηκε.
Ο Δαρείος και ο Υστάσπης φημολογείται, ότι φονεύθηκαν από τον Αρταξέρξη Α΄.
Πηγές
Κατηγορία:Δυναστεία των Αχαιμενιδών
Ζίμα Άιον
Ο Μάικλ Πάρις (γεν. 5 Οκτωβρίου 1986), είναι Φιλιππινέζος-Αμερικάνος επαγγελματίας παλαιστής, που έχει συμβόλαιο με την εταιρία πάλης TNA Wrestling και είναι γνωστότερος ως "Ζίμα Άιον".
Προσωπική ζωή
Ο Μάικλ Πάρις έχει πάρει πτυχίο δημοσιογραφίας από το Πανεπιστήμιο της Δυτικής Βιρτζίνια. Είναι μισός Φιλιππινέζος και μισός Γάλλος.
Ντεμπούτο & γνωστοποίηση
Στις 23 Ιουνίου 2011, ο Μάικλ Πάρις έκανε μια εμφάνιση στην εκπομπή Impact Wrestling, με το όνομα Ζίμα Άιον, νικώντας τους Ντακότα Ντάρσοου και Φεντερίκο Παλάσιος σε έναν αγώνα Ultimate Χ, για να προχωρήσει στον τελικό του τουρνουά στο Destination Χ, όπου ο νικητής θα υπέγραφε με το TNA Wrestling. Στον τελικό, ο Άιον αγωνίστηκε σε έναν αγώνα κατά των Τζακ Έβανς, Λόου Κι και τον τελικό νικητή του αγώνα, τον Ώστιν Άρις. Παρόλο που έχασε, οι υπεύθυνοι της εταιρείας αποφάσισαν πως ο Ζίμα Άιον αξίζει μια θέση στο TNA και του έδωσαν συμβόλαιο.
Τον Αύγουστο, ο Ζίμα Άιον εμφανίστηκε στα παρασκήνια στο Impact Wrestling του TNA, όπου ο Έρικ Μπίσοφ εισήγαγε νέους κανόνες στην Κατηγορία Χ. Την επόμενη εβδομάδα, ο Ζίμα Άιον έλαβε μέρος σε έναν αγώνα για να ισχυροποιηθεί στην Κατηγορία Χ. Εκεί νίκησε τον Μαρκ Χάσκινς, όμως αποκλείστηκε από τον Τζέσι Σόρενσεν. Μέχρι το τέλος του έτους, ο Ζίμα Άιον έδωσε λίγους τηλεοπτικούς αγώνες.
Στις 8 Ιανουαρίου 2012, ο Ζίμα Άιον συμμετείχε σε έναν αγώνα εξάλειψης για το Πρωτάθλημα Κατηγορίας Χ, ενάντια στους Κιντ Κας, Τζέσι Σόρενσεν και τον πρωταθλητή Ώστιν Άρις. Ο Ζίμα Άιον αποκλείστηκε δεύτερος από τον αγώνα και μετά από αυτό συνέβαλλε στην ήττα του Σόρενσεν. Στις 12 Φεβρουαρίου στο Against All Odds, ο Ζίμα Άιον νίκησε τον Τζέσι Σόρενσεν, σε έναν αγώνα που ο νικητής θα γινόταν ο πρώτος διεκδικητής του Πρωταθλήματος Κατηγορίας Χ. Μετά τον αγώνα, ανακοινώθηκε ότι ο Σόρενσεν θα μείνει εκτός δράσης, λόγω ενός σοβαρού τραυματισμού. Ο Ζίμα Άιον αργότερα, για να γίνει περισσότερο αντιπαθής στο κοινό, ισχυρίστηκε πως τραυμάτισε εσκεμμένα τον αντίπαλο του.
Πρωτάθλημα Κατηγορίας Χ
Στις 8 Μαρτίου, έλαβε τον αγώνα του για το Πρωτάθλημα Κατηγορίας Χ, κερδίζοντας τον αγώνα με αποκλεισμό, αφού ο πρωταθλητής Ώστιν Άρις πιάστηκε να χρησιμοποιεί το σπρέι μαλλιών του Ζίμα Άιον ως όπλο. Στις 18 Μαρτίου στο Victory Road, ο Ζίμα Άιον υποτάχθηκε σε λαβή του Ώστιν Άρις και έχασε. Στο επόμενο επεισόδιο του Impact Wrestling, απέτυχε και πάλι να κατακτήσει το Πρωτάθλημα Κατηγορίας Χ, αφού πάλεψε με τους Ώστιν Άρις, Κιντ Κας και Άντονι Σέσι σε αγώνα χωρίς αποτέλεσμα, λόγω της ανάμειξης του Μπούλι Ρέι. Στις 10 Μαιου, ο Ζίμα Άιον έλαβε άλλη μια ευκαιρία για το Πρωτάθλημα Κατηγορίας Χ στο Impact Wrestling, αλλά και πάλι νικήθηκε από τον Ώστιν Άρις. Στις 14 Ιουνίου, αγωνίστηκε ανεπιτυχώς στο πρώτο του αγώνα Ultimate X, με αντιπάλους τους Κρις Σέιμπιν και Ώστιν Άρις.
Στις 8 Ιουλίου στο Destination X, ο Ζίμα Άιον εισήλθε σε ένα τουρνουά για να καθορίσει ο νέος Πρωταθλητής Κατηγορίας X, νικώντας τους Φλιπ Κασανόβα στο πρώτο γύρο του αγώνα. Αργότερα την ίδια εκδήλωση, ο Ζίμα Άιον νίκησε τους Κένυ Κινγκ, Μέισον Άντριους και Σοντζέι Ντατ σε έναν αγώνα Ultimate X και έγινε ο νέος Πρωταθλητής Κατηγορίας Χ. Στις 26 Ιουλίου, υπερασπίστηκε το πρωτάθλημα ενάντια στον Κένυ Κινγκ. Στο Hardcore Justice, ο Ζίμα Άιον νίκησε τον Κένυ Κινγκ, για υπερασπιστεί το Πρωτάθλημα Κατηγορίας Χ. Τον επόμενο μήνα στο No Surrender, ο Ζίμα Άιον διατήρησε το πρωτάθλημα πάλι, αυτή τη φορά ενάντια στον Σοντζέι Ντατ. Μετά από τέσσερις ημέρες, οι δυο τους ήρθαν αντιμέτωποι και σε επεισόδιο του Impact Wrestling, όπου ο Ζίμα Άιον επικράτησε. Στο Bound for Glory, ο Ζίμα Άιον έχασε το πρωτάθλημα του από τον Ρομπ Βαν Νταμ.
Σαν (αποσαφήνιση)
Ο όρος Σαν μπορεί να αναφέρεται σε:
Αρμένιο Λάρισας
Το Αρμένιο (Αρμένι για τους ντόπιους) είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Αρμενίου, του δήμου Κιλελέρ, της περιφερειακής ενότητας (τέως νομού) Λαρίσης, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λάρισας του νομού Λάρισας, στο γεωγραφικό διαμέρισμα Θεσσαλίας.
Χενεράλ Βιγιέγκας
Η πόλη ιδρύθηκε στις 29 Οκτωβρίου 1936, μετά από νόμο της εκτελεστικής εξουσίας της επαρχίας. Είναι η γενέτειρα του Αργεντινού συγγραφέα Μανουέλ Πούιγ.
Αρμένιο Λάρισας
Γεωγραφία
Το Αρμένιο είναι πεδινός οικισμός στο ανατολικοκεντρικό τμήμα του νομού Λαρίσης. Βρίσκεται στο ανατολικό άκρο του λαρισινού κάμπου και δυτικά της λίμνης Κάρλας, πολύ κοντά στα όρια με τον νομό Μαγνησίας και πάνω στη σιδηροδρομική γραμμή προς Βόλο, σε μέσο σταθμικό υψόμετρο 60. Απέχει 31 χλμ. περίπου ΝΑ. της Λάρισας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 23,233 χμ² (2011).
Χενεράλ Βιγιέγκας
Η πόλη απέχει περίπου 6 ώρες (οδικώς) από την πρωτεύουσα της Αργεντινής, Μπουένος Άιρες. Στην πόλη υπάρχει μικρό αεροδρόμιο.
Αρμένιο Λάρισας
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Γκερλί και ορίστηκε έδρα του δήμου Αρμενίου του νομού Λαρίσης. Το 1928 μετονομάστηκε σε Αρμένιο. Με το ΦΕΚ 87Α - 07/06/2010 αποσπάστηκε από τον δήμο Αρμενίου και προσαρτήθηκε στον δήμο Κιλελέρ.
Χενεράλ Βιγιέγκας
Εξωτερικοί σύνδεσμοι
Κατηγορία:Πόλεις της Αργεντινής
Αρμένιο Λάρισας
Ιστορικά στοιχεία
Ο οιισμός οφείλει την ονομασία του στον Αργοναύτη Άρμενο. σύμφωνα με τον Στράβωνα ( 67 π.Χ. - 23 π.Χ. ). Η θέση της αρχαίας πόλης τοποθετείται στην Πέτρα, ακριβώς στη λίμνη Βοιβηίδα, όπου παρατηρούνται μερικά ίχνη αρχαίων τειχών. Ο Γερμανός ιστορικός, κ. Μιλόισιτς θεωρεί ότι πρόκειται περί της πόλης του Αρμενίου και γράφει: «... Ο λόφος επί του οποίου έκειτο το Αρμένιο, έχει τρεις κορυφάς. Εις την υψηλοτέραν ευρέθησαν τείχη οικιών και αγγεία του Μυκηναϊκού Πολιτισμού. Κάτω από αυτά ευρέθησαν αγγεία του προηγουμένου από αυτόν πολιτισμού, ήτοι του Μεσελλαδικού, όστις ανεπτύχθη το 2.000 – 2.600 π.Χ. ... Ακόμη ευρέθησαν τάφοι «κυβοειδείς εκ πλακών εις τας πλευράς, οστά ανθρώπων και άφθονα αγγεία». Δύο «μαγούλες» βρέθηκαν Δυτικά και Νότια της περιοχής. Η μεγαλύτερη, η «Τρανή Μαγούλα» είναι εντυπωσιακή σε μέγεθος με ύψος 10 μ., μήκος 500 μ. και το πλάτος 300μ.
Γενικά στοιχεία
Το 95% των κατοίκων του Αρμενίου, στην καταγωγή, είναι γηγενείς Καραγκούνηδες. Ένα 5% περίπου είναι Βλάχοι και Σαρακατσάνοι. Τα κυριότερα προϊόντα που καλλιεργούνται στην περιοχή είναι το βαμβάκι, το σιτάρι, το κριθάρι, το καλαμπόκι, το ντοματάκι, τα τεύτλα κ.ά., με την κτηνοτροφία να κατέχει δευτερεύουσα θέση στον πρωτογενή τομέα. Από το 1978 υφίσταται και δραστηριοποιείται Μορφωτικός και Εκπολιτιστικός Σύλλογος με την επωνυμία: «ΑΝΘΙΜΟΣ ΓΑΖΗΣ». Έχει υπό την εποπτεία του το Πολιτιστικό Κέντρο και τη Βιβλιοθήκη στην πλατεία του χωριού.
Εξωτερικοί σύνδεσμοι
Κατηγορία:Δήμος Κιλελέρ Κατηγορία:Χωριά του νομού Λάρισας
Σοσιαλιστική Ένωση (Ελλάδα)
Η Σοσιαλιστική Ένωση υπήρξε μία άτυπη ομάδα πολιτικού προβληματισμού, που δραστηριοποιήθηκε μεταξύ 1942-1945, στην οποία συμμετείχαν αξιόλογοι μετέπειτα πολιτικοί και οικονομολόγοι, όπως οι Κωνσταντίνος Τσάτσος (ο οποίος ήταν ουσιαστικά ο επικεφαλής της),  Γεώργιος Μαύρος,  Πέτρος Γαρουφαλιάς, Πέτρος Κόκκαλης,  Άγγελος Αγγελόπουλος,  Ξενοφών Ζολώτας κλπ.
Σε αυτήν δραστηριοποιήθηκε τα πρώτα χρόνια και ο Κωνσταντίνος Καραμανλής, ο οποίος όμως διαφώνησε με τον "ακαδημαϊσμό" της.
Η Σοσιαλιστική Ένωση δεν μετεξελίχθηκε σε πολιτικό κόμμα, αν και κάτι τέτοιο επιχειρήθηκε το 1943. Πολιτικά εντάσσεται μάλλον στον κεντρώο/κεντροαριστερό χώρο, όχι όμως με βάση το υπάρχον τότε δίπολο βενιζελισμού - αντιβενιζελισμού. Τασσόταν κατά της Μοναρχίας, αλλά και του ΕΑΜ.
Η Σοσιαλιστική Ένωση ουσιαστικά διαλύθηκε τον Ιανουάριο του 1945, συμμετέχοντας στην ίδρυση του Σοσιαλιστικού Κόμματος, με το οποίο είχε παραπλήσιες αρχές.
* (Ευάνθης Χατζηβασιλείου, Ελληνικός Φιλελευθερισμός, το ριζοσπαστικό ρεύμα, 1932-1979, Πατάκης, Αθήνα 2019, σ. 129-138)
Χάας Φόρμουλα 1
200px|μικρογραφία|δεξιά|Το πρώτο μονοθέσιο της ομάδας στα δοκιμαστικά της Βαρκελώνης το 2016 200px|μικρογραφία|δεξιά|Ο Τζιν Χάας, ιδιοκτήτης της Χάας Φόρμουλα 1 Η Χάας Φόρμουλα 1 (Haas F1, παλαιότερα γνωστή ως Haas Formula και Haas Racing Developments)  είναι Αμερικανική ομάδα της Φόρμουλα 1 που ιδρύθηκε από την ομάδα NASCAR Sprint Cup Series και τον συνιδιοκτήτη της Τζιν Χάας τον Απρίλιο του 2014.
Ιστορία
Η Χάας Φόρμουλα 1 είναι η πρώτη αμερικανική ομάδα κατασκευαστών που υπέβαλε εγγραφή στη Φόρμουλα 1 μετά την αποτυχημένη απόπειρα της ομάδας US F1 το 2010. Επίσης, είναι η πρώτη αμιγώς αμερικανική ομάδα που θα αγωνιστεί στο πρωτάθλημα, δεδομένου ότι η ομάδα Χάας Λόλα (Haas Lola) που αγωνίστηκε στις σεζόν του 1985 και του 1986 δεν σχετιζόταν άμεσα με τις ΗΠΑ. Η ομάδα Χάας Λόλα ανήκε στον Τέντυ Μάγιερ πρώην αφεντικό της ΜακΛάρεν (McLaren) με συνιδιοκτήτη τον Καρλ Χάας, που παρεμπιπτόντως δεν έχει κάποια σχέση με τον Τζιν Χάας.
Η Χάας Φόρμουλα 1 σκόπευε αρχικά να κάνει το ντεμπούτο της στο πρωτάθλημα στις αρχές της σεζόν του 2015, αλλά αργότερα αποφάσισε να αναβάλει την ένταξή της για τη σεζόν του 2016. Ο Τζιν Χάας υπέγραψε συμβόλαια με τους οδηγούς Ρομαίν Γκροζάν και Εστέμπαν Γκουτιέρες για το 2016.
Η ομάδα έχει την έδρα της στην Καννάπολις της Βόρειας Καρολίνας μαζί με την αδελφή ομάδα της NASCAR Sprint Cup Series, Στιούαρτ-Χάας Ρέισινγκ (Stewart-Haas Racing), αν και οι δύο ομάδες είναι ξεχωριστές οντότητες. Η ομάδα δημιούργησε και μια δεύτερη βάση στην ευρύτερη περιοχή της Οξφόρδης με σκοπό τη εξυπηρέτησή της κατά τη διάρκεια του ευρωπαϊκού τμήματος του ημερολογίου των αγώνων.
Εξωτερικοί σύνδεσμοι
Κατηγορία:Ομάδες Φόρμουλα 1
Superhero Movie
Το Superhero Movie είναι μια αμερικάνικη κωμωδία σε σενάριο και σκηνοθεσία από τον Κρεγκ Μάζιν με παραγωγή από τους Ρόμπερτ Κ. Βάις και Ντέιβιντ Ζάκερ. Αρχικά είχε τον τίτλο Superhero!, παρόμοιο με τον τίτλο μιας άλλης ταινίας του Ζάκερ Μια Απίθανη... Απίθανη Πτήση (Airplane!).
Το Superhero Movie κυκλοφόρησε στις Ηνωμένες Πολιτείες Αμερικής στις 28 Μαρτίου του 2008. Έλαβε γενικά αρνητικές κριτικές και εισέπραξε πάνω από $71 εκατομμύρια παγκοσμίως με προϋπολογισμό $35 εκατομμυρίων.
Πλοκή
Ο Ρικ Ράικερ, ένας έφηβος που μένει με το θείο και τη θεία του, δεν φημίζεται για την εξυπνάδα του (όπως και όλοι στο έργο). Μια ημέρα, κατά την διάρκεια μιας εκδρομής σε ένα εργαστήριο, αποκτά υπερφυσικές ικανότητες όταν τον τσιμπάει μια λιβελούλα. Αποφασίζει να γίνει υπερήρωας με το όνομα Λιβελούλης. Όμως ένας επιχειρηματίας κατασκευάζει μια στολή, γίνεται ο υπερκακός Κλεψίδρας και καταστρώνει ένα σχέδιο: Με τη βοήθεια μιας μηχανής θα σκοτώσει χιλιάδες άτομα και ο ίδιος θα γίνει αθάνατος.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2008 Κατηγορία:Ταινίες παραγωγής Metro-Goldwyn-Mayer Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Αμερικανικές εφηβικές κωμικές ταινίες Κατηγορία:Παρωδία (ταινίες) Κατηγορία:Αμερικανικές ταινίες με υπερήρωες
Πανελλήνιο πρωτάθλημα κλειστού στίβου γυναικών 1991
Το 6ο Πανελλήνιο πρωτάθλημα κλειστού στίβου γυναικών 1991 διεξήχθη στο Στάδιο Ειρήνης και Φιλίας από 15 ως 17 Φεβρουαρίου μαζί με το αντίστοιχο των ανδρών. Πρωταθλητής σύλλογος στη βαθμολογία αναδείχθηκε ο Άρης Θεσσαλονίκης για πρώτη φορά στην ιστορία της διοργάνωσης.
Πηγές
Κλειστου στιβου γυναικων Κατηγορία:Στίβος το 1991 Κατηγορία:Διοργανώσεις στίβου στον Πειραιά
Κενό σύνολο
Στην θεωρία συνόλων, το κενό σύνολο είναι το σύνολο που δεν περιέχει κανένα στοιχείο και συμβολίζεται ως \emptyset, \varnothing ή \{ \}. Σε πολλές από τις αξιωματικές θεμελιώσεις της θεωρίας συνόλων (όπως η θεωρία Zermelo-Fraenkel), η ύπαρξη του κενού συνόλου είναι αξίωμα. Στη γλώσσα της λογικής πρώτου βαθμού, αυτό εκφράζεται ως δηλαδή υπάρχει ένα σύνολο για το οποίο κανένα στοιχείο δεν του ανήκει. Ως συνέπεια αυτού προκύπτει ότι το κενό σύνολο είναι μοναδικό.
Στην θεωρία Zermelo-Fraenkel, το κενό σύνολο χρησιμοποιείται για την κατασκευή των φυσικών αριθμών και κατ'επέκταση των υπόλοιπων αριθμών. Πιο συγκεκριμένα, μπορούν να οριστούν ως
Ιδιότητες
Δύο σύνολα S_1 και S_2 είναι ίσα ανν Έστω ότι υπήρχαν δύο κενά σύνολα S_1 και S_2, τότε είναι ίσα καθώς η παραπάνω διπλή συνεπαγωγή ικανοποιείται για κάθε x αφού x \in S_1 και x \in S_2 είναι ψευδή από τον ορισμό των κενών συνόλων.
Για κάθε στοιχείο x, Επομένως,.
Jeep Commander
Το Jeep Commander ήταν ένα μεσαίο SUV αυτοκίνητο, που παρήχθη από την αμερικανική αυτοκινητοβιομηχανία Jeep, από τις 18 Ιουλίου 2005 έως τον Νοέμβριο του 2010.
Βασικά στοιχεία
Το Jeep Commander (κωδικός σασί: XK) παρουσιάστηκε για πρώτη φορά στο Σαλόνι Αυτοκινήτου της Νέας Υόρκης τον Απρίλιο του 2005, μπήκε στη μαζική παραγωγή στις 18 Ιουλίου 2005 και κυκλοφόρησε ως μοντέλο της σεζόν (model year) του 2006, ενώ στην Ευρώπη κυκλοφόρησε την άνοιξη του 2006 (κωδικός σασί για τα εξαγωγικά μοντέλα: XH). Τα Commander που διατέθηκαν στην Ευρώπη, κατασκευάζονταν στην Αυστρία από την Magna Steyr, μαζί με τα Jeep Grand Cherokee ευρωπαϊκής κυκλοφορίας. thumb|left|Το πίσω μέρος ενός Jeep Commander του 2008 στην [[Ιαπωνία. Σημειώστε τις πλαϊνές ράγες οροφής, που κρύβουν την υψηλότερη οροφή για τη δεύτερη και την τρίτη σειρά καθισμάτων.]]
Βασίστηκε στην πλατφόρμα του Jeep Grand Cherokee τρίτης γενιάς (WK) και πρακτικώς ήταν μια 7-θέσια εκδοχή του Grand Cherokee, με λίγο μεγαλύτερο μήκος αμαξώματος και πιο «κυβοειδή» αισθητική, η οποία παρέπεμπε στην πρώτη γενιά του Jeep Cherokee (XJ) του 1984. Μια παρόμοια αισθητική υιοθετήθηκε και στην τρίτη γενιά του Cherokee (KK) που εισήχθη για πρώτη φορά το 2007.
Κενό σύνολο
Ιδιότητες
Για κάθε στοιχείο x, έχουμε ότι Επομένως,.
Jeep Commander
Βασικά στοιχεία
Το Commander έφερε σχεδόν πάντα 7-θέσιο σαλόνι (αν και μπορούσε να παραγγελθεί και ως 5-θέσιο, με μια έκπτωση στην τιμή πώλησης), σε αντίθεση με το αποκλειστικά 5-θέσιο Grand Cherokee, έχοντας μάλιστα και μεγαλύτερο ύψος οροφής για την 2-η και την 3-η σειρά καθισμάτων (που βρίσκονταν σε υψηλότερο επίπεδο από την πρώτη σειρά), αν και η διαφορά ύψους κρυβόταν έξυπνα από τις πλαϊνές ράγες οροφής. Η ίδια σχεδιαστική ιδέα είχε τότε εφαρμοστεί και στα αντίπαλα μοντέλα Chevrolet TrailBlazer EXT και GMC Envoy XL.
Κενό σύνολο
Παραπομπές
Κατηγορία:Θεωρία συνόλων
Jeep Commander
Εκδόσεις
thumb|right|Το σαλόνι ενός άλλου Jeep Commander στην Ιαπωνία.
Σε όλες τις χώρες κυκλοφορίας του, το Commander προσφερόταν σε τρεις εκδόσεις εξοπλισμού, αντίστοιχες με αυτές του Grand Cherokee και με κοινά ονόματα:
Στην Ευρώπη, το Commander κυκλοφόρησε ως μεγάλο SUV πολυτελείας. Αντιθέτως, στις ΗΠΑ θεωρήθηκε επίσημα ως ημι-πολυτελές μεσαίο SUV, λόγω της ύπαρξης πολλών μοντέλων SUV με πολύ μεγαλύτερες διαστάσεις, από πολλές άλλες αυτοκινητοβιομηχανίες.